Mit szól ahhoz Pacher Tibor, a tudóscsapat vezetője, hogy Magyarország is beszállt az űrversenybe? Podcast!

Mi köze a belarusz diktátornak az oroszokhoz? Miért belarusz, miért nem Fehéroroszország?

Lesz-e még bármi ugyanolyan, mint a járvány előtt? Jól költi-e el az állam a gazdasági akcióterv támogatásait?

A Helyzetben az abaújkéri Wesley János Iskolába látogattunk, hogy megtudjuk: mit jelent az ott tanulóknak és a pedagógusoknak a kormány megszorítása.

Orbán Viktor bejelentette, a Magyar Közlöny megírta: hétfőtől minden szórakozóhely és kocsma legkésőbb este 11 óráig lehet nyitva. Mit hoz majd magával a 23 órás zárás?

Romániában a megyei és helyi önkormányzatokban lévő női képviselők aránya eddig is eléggé alacsony volt, egy civil szervezet adatai szerint ez az arány a mostani választások után sem fog sokat javulni.

Az alkotmánybíróság elnöke külön leszögezte: a szájmaszk kötelező viselete nem sérti senki szabadságát, az alkotmány nem ad jogot a megtagadására.

A 2020-ra tervezett játékokat a járvány miatt egy évvel elhalasztották – szakértők szerint 2021-ben sem biztos, hogy jó ötlet megszervezni, de a japán miniszterelnök ragaszkodik hozzá.

Ismét bementek a közmédia Kunigunda utcai székházába a Demokratikus Koalíció, az MSZP, a Párbeszéd és a Magyar Liberális Párt országgyűlési képviselői hétfőn délelőtt, és beszéltek a közmédia vezérigazgatójával, Papp Dániellel, miután a bíróság elsőfokon nemrég kimondta: a tavaly decemberi, túlóratörvény elleni tüntetések folyamán jogellenesen dobták ki a biztonságiak az ellenzéki képviselőket a tévészékházból.

Október 23-án idejönne Hadházy

Be is jutottak, majd a képviselők ezt követően sajtótájékoztatót tartottak a székház előtt, ennek megtartása ugyanakkor nehézségekbe ütközött: alig kezdte volna el a DK-s Gréczy Zsolt a sajtótájékoztatót, egy bohócsapkás, piros krumpliorrot viselő iidős férfi kezdett el cirkuszi zenét dudorászni, ordibálni, meg a földön hemperegni a képviselők és az újságírók előtt. „Megvárom, míg a bácsi végleg megalázza magát” – próbált reagálni Gréczy az akcióra, majd öt perc közjáték után végül sikerült elkezdeni a sajtótájékoztatót, melyet a „bácsi” és a szélsőséges Vadhajtások munkatársa, Bede Zsolt bekiabálásai kísérték.

Gréczy kifejtette: „Papp Dániel hírhamisító fogadta az országgyűlési képviselőket”, miután a bíróság erre kötelezte, de ennek ellenére sem garantálta, hogy lesz majd vita a főpolgármester-jelöltek között a köztévén „és marad a hírhamisítás”.

Hadházy Ákos független országgyűlési képviselő is felszólalt, szerinte bár sikerült beszélniük Papp Dániellel, de a tárgyaláson nem volt áttörés. „Megkérdeztük, hogy miért van az, hogy a miniszterelnök hetente beszélhet a közrádióban, míg az elmúlt évben ellenzéki pártvezető élő műsorban nem szerepelt”. Hadházy szerint a közmédiavezér nekik azt mondta, a közmédia törvényi kötelezettségeinek eleget tett, vagyis „ebből a szempontból eredménytelen volt” a találkozó. Hozzátette: a hírhamisító Papp Dániel nem maradhat a köztévé élén, ennek az intézménynek a vezetőjévé pedig konszenzusos személyt kell megtenni.

„Jön majd egy október 23-a, szinte egészen biztosan ide kell majd jönnünk” – zárta a nyilatkozatát Hadházy.

Varju: a közmédia elcsalja az önkormányzati választásokat

Bősz Anett liberális képviselő szerint „azon emberek fényképét meg kell majd mutatni”, akik ebben az időszakban napjaikat arra áldozták, hogy szolgálják ezt a rendszert és félretájékoztassák az embereket.

Kocsis-Cake Olivio párbeszédes képviselő elmondta, ebbe az épületbe a Fidesz kommunikációs osztályáról közvetlenül érkeznek arra vonatkozó üzenetek, hogy az ellenzéki politikusokat hogyan kell nevetségessé tenni. Szerinte miután Papp Dániel nem adott válaszokat arra a kérdésre, hogy tényleg megfélemlítik-e a közmédiában dolgozókat, és fizetéscsökkentéssel, kirúgással fenyegetik őket, így megállapítható, hogy ez a feltételezés igaz.

„Ez 90 milliárdos választási csalás” – nyilatkozta arról, hogy a köztévé kampányidőszakban átveszi a Fidesz kommunikációs üzeneteit, így egészen biztosan törvénytelenül jár el.

Harangozó Tamás MSZP-s politikus szerint „személyesen győződhettünk meg róla, hogy Papp úr nagy utat tett meg a Jobbik alapító tagjából az MTVA vezérigazgatói posztjáig”, az azonban világossá vált, „hogy Papp úr nem fog változtatni azon, amit eddig tett”. A szocialista képviselő azt is elárulta, az elmúlt hetekben a közmédia lecserélte azon munkatársait, akik az ellenzéki képviselők ellen fizikai erőt alkalmaztak tavaly decemberben, de Papp Dániel nem tudta elmondani, miért.

Varju László DK-s képviselő hozzátette: parlamenti képviselőként jogosultak bemenni a közmédia épületébe, és akár a stúdióba is. „Bérenceik vannak, akik még ezt a sajtótájékoztatót is igyekeznek megzavarni”, szerinte ugyanis az önkormányzati választások elcsalásában vesz részt a kilencvenmilliárd forintból működő intézmény.

BORÍTÓKÉP: DK Facebook

Please enable JavaScript to view the comments powered by Disqus.

Disqus